  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Можгаын генерал-полковник С. А. Маев нимо 10 номеро школаез быдэсак тупатъям бере усьтӥзы. Дышетсконнилэн кыкетӥ корпусаз ужъёсты «Модернизация школьных систем образования» программа улсын быдэстӥзы. Со сярысь элькун тӧролэн но кивалтэтлэн пресс-службазы ивортӥз. Школалэн кыкетӥ корпусаз покчи классъёсын 273 дышетскисьёс тодон-валан люкало. Юртын выжъёсты воштӥзы, электротыл но шуныт сётон сӧзнэтъёсты выльдӥзы. 8 миллионлэсь трос манет тыр туала техника басьтӥзы. Табере школаын компьютеръёсын класс вань. Спорт тӥрлыкъёсты, вань мебелез воштӥзы, лыдӟиськонние книгаос, интерактивной арбериос басьтӥзы. суреданъя, англи кылъя, крезьгуръя кабинетъёс кылдытӥзы, логопедлы но дефектологлы кабинетъёс лэсьтӥзы. Озьы ик школаысь учкон залэз выльдӥзы: пуконъёс, крезьгур тӥрлык басьтӥзы. Нылпи кичӧлтонъёсъя центр кылдытӥзы. Тодэ вайытом, Глазкарын 8 номеро гимназиез тупатъям бере усьтӥзы. 2024-2026 аръёсы ужъёсты эшшо 18 дышетсконниосын ортчытозы. Туэ Сьӧлта ёросысь Колёсур гуртысь, Алнаш ёросысь Байтэрек, Асан но Азамат гуртъёсысь, Кизнер ёросысь Ягулысь, Вавож ёросысь Какможысь, Можгаысь 6 номеро но Сарапулысь 15 номеро школаосты тупатъялозы. Тегъёс: школаос тупатъянужъёс Можга Удмуртия  